**HATÁSVIZSGÁLATI LAP**

**a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI. 25.) önkormányzati rendelet módosításához**

**1. Társadalmi hatások:**

A rendelet társadalmi hatása, hogy a jelenlegi 4000,- Ft/m3 + Áfa összegről 4512,- Ft/m3 + Áfa összegre emelkedik a nem közművel összegyűjtött háztartási szennyvíz begyűjtésével és ártalommentes elhelyezésével kapcsolatos szolgáltatás díja az intézményi és időlegesen használt ingatlanok vonatkozásában.

**2. Gazdasági hatások:**

Jelentős gazdasági hatással nem jár.

**3. Költségvetési hatások:**

A tervezet szerint a jelenlegi díjhoz viszonyítva 512,- Ft/m3 + ÁFA összeggel nő a veszteségfinanszírozás mértéke. Erre és az 5 m3-nél kevesebb szennyvízre vonatkozó veszteségfinanszírozásra tekintettel bruttó 2 millió Ft éves önkormányzati forrás biztosítása szükséges a 2024., 2025. és 2026. évi költségvetésben.

**4. Környezeti és egészségi következmények:**

A tervezetben foglaltaknak a jelenlegi helyzethez viszonyított, számottevő környezeti és egészségi következményei, hatásai nincsenek, a közszolgáltatás ellátása továbbra is biztosított.

**5. Adminisztratív terheket befolyásoló hatások:**

Az adminisztrációs feladatok változatlanok maradnak.

**6. A jogszabály megalkotásának szükségessége, illetve a jogalkotás elmaradásának várható következményei:**

A vízgazdálkodásról szóló 1995. évi LVII. törvény 44/C. § (1) bekezdésében meghatározott közszolgáltatás biztosítása.

**7. A jogszabály alkalmazásához szükséges személyi, szervezeti, tárgyi és pénzügyi feltételek:**

A személyi, szervezeti, tárgyi és pénzügyi feltételek a feladat ellátására rendelkező szolgáltatónál biztosított.

**Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.**